钦定古今图书集成/历象汇编/庶征典/第006卷 > 《礼记》 > 《月令》
## 钦定古今图书集成/历象汇编/庶征典/第006卷 > 《礼记》 > 《月令》

孟春行夏令，则雨水不时。

〈注〉巳之气乘之也。四月于消息为《干》。

草木蚤落。

〈注〉生日促。

国时有恐。

〈注〉以火讹相惊。

行秋令，则其民大疫。

〈注〉申之气乘之也，七月始杀。

猋风暴雨总至。

〈注〉正月宿直尾箕，箕好风，其气逆也。回风为猋，

藜莠蓬蒿并兴。

〈注〉生气乱，恶物茂。

行冬令，则水潦为败，雪霜大挚，首种不入。

〈注〉亥之气乘之也。旧说首种为稷。

仲春行秋令，则其国大水，寒气总至。

〈注〉酉之气乘之也。八月宿直昴毕，毕好雨。

寇戎来征。

〈注〉金气动也。《毕》又为“边兵。”

行冬令，则阳气不胜，麦乃不熟。

〈注〉“子”之气乘之也。十一月为“大阴。”

民多相掠。

〈注〉“阴奸”众也。

“行夏令”，则国乃大旱，煖气早来。

〈注〉“午”之气乘之也。

虫螟为害。

〈注〉暑气所生，为灾害也。

季春行冬令，则寒气时发，草木皆肃。

〈注〉“丑之气乘之也。”“肃”，谓枝叶缩栗。

国有大恐。

〈注〉以《水讹》相惊。

行夏令，则民多疾疫，时雨不降。

〈注〉未之气乘之也。六月宿直鬼，鬼为天尸，时又有暑也。

山林不收。

〈注〉高者，暵于热也。

行秋令，则天多沈阴，淫雨蚤降。

〈注〉戌之气乘之也。九月多阴。淫，霖也。雨三日以上为霖。今《月令》曰“众雨。”

兵革并起。

〈注〉阴气胜也。

孟夏行秋令，则苦雨数来，五谷不滋。

〈注〉申之气乘之也。苦雨、白露之类，时物得雨伤，

四鄙入保。

〈注〉金气为害也。鄙界上邑小城曰“保。”

行冬令，则草木蚤枯。

〈注〉《长日促》，

后乃大水，败其城郭。

〈注〉亥之气乘之也。

行春令，则蝗虫为灾，暴风来格。

〈注〉寅之气乘之也。“必以蝗虫为灾”者，寅有启蛰之气，行于初暑，则当蛰者大出矣。格，至也。

《秀草不实》。

〈注〉气更生之，不得成也。

仲夏行冬令，则雹冻伤谷。

〈注〉子之气乘之也，阳为雨，阴气胁之，凝为雹

道路不通，暴兵来至。

〈注〉盗贼攻劫，亦雹之类。

行春令，则五谷晚熟。

〈注〉卯之气乘之也，生日长。

“百螣时起”，其国乃饥。

〈注〉螣，蝗之属。言“百”者，明众类并为害。

行秋令则草木零落。

〈注〉酉之气乘之也。八月宿直昴毕，为天狱，主杀，

果实早成。

〈注〉生日短。

民殃于疫。

〈注〉“大陵”之气。来为害也。

季夏行春令，则谷实鲜落，国多风欬。

〈注〉辰之气乘之也。未属巽，辰又在巽位，二气相乱为害

〈注〉象风转移物也。

行秋令，则丘隰水潦。

〈注〉戌之气乘之也。九月宿直奎，奎为沟渎，沟渎与此口天雨并，而高下皆水。

禾稼不熟。

〈注〉伤于水也。

乃多女灾。

〈注〉“含”“任”之类，败也。

行冬令，则风寒不时。

〈注〉“丑”之气乘之也。

鹰隼蚤鸷。

〈注〉得疾疠之气也。

《四鄙入保》。

〈注〉《象》鸟雀之走窜也。都邑之城曰“保。”

孟秋行冬令，则阴气大胜。

〈注〉亥之气乘之也。

《介虫》败谷。

〈注〉介，甲也。甲虫，属冬。败谷者，稻蟹之属。

戎兵乃来。

〈注〉“十月宿直营室”，营室之气为害也。营室主武事，

行春令，则其国乃旱。

〈注〉寅之气乘之也，云雨以风除也。

阳气复还。五谷无实。

〈注〉阳气能生而不能成。

“行夏令”，则国多火灾。

〈注〉“巳”之气乘之也。

寒热不节，民多疟疾。

〈注〉疟疾，寒热所为者。今《月令》疟疾为厉疫。

仲秋行春令，则秋雨不降。

〈注〉卯之气乘之也。卯宿直房心，心为大火也，

草木生荣。

〈注〉“应”阳动也。

国乃有恐。

〈注〉以火讹相惊。

行夏令，则其国乃旱，蛰虫不藏，五谷复生。

〈注〉“午”之气乘之也。

行冬令，则风灾数起。

〈注〉“子”之气乘之也，北风杀物。

“收雷”先行。

〈注〉“先”，犹“蚤”也。冬主闭藏。

草木蚤死。

〈注〉寒气盛也。

季秋行夏令，则其国大水，冬藏殃败，民多鼽嚏。

〈注〉未之气乘之也。六月宿直东井，气多暑雨。

行冬令，则国多盗贼，边境不宁，土多分裂。

〈注〉“丑”之气乘之也。极阴为外，边境之象也。大寒之时，地隆坼也。

行春令，则暖风来至，民气解惰。

〈注〉辰之气乘之也。“《巽》为风。”

师兴不居。

〈注〉“辰宿直角，角主兵不居”，象风行不休止也。

孟冬行春令，则冻闭不密，地气上泄。

〈注〉“寅”之气乘之也。

民多流亡。

〈注〉象蛰虫动。

行夏令，则国多暴风，方冬不寒，蛰虫复出。

〈注〉巳之气乘之也。“立夏巽用事，巽为风。”

行秋令，则雪霜不时。

〈注〉“申”之气乘之也。

小兵时起，土地侵削。

〈注〉申：阴气尚微，申宿直参伐，参伐为兵。

仲冬行夏令，则其国乃旱。

〈注〉“午”之气乘之也。

氛雾冥冥。

〈注〉“霜降之气”，散相乱也。

雷乃发声。

〈注〉震，气动也。午属震。

行秋令，则天时雨汁，瓜瓠不成。

〈注〉酉之气乘之也。酉宿直昴毕，毕好雨。雨汁者，水雪杂下也。子宿直虚危，虚、危内有瓜瓠。

国有大兵。

〈注〉兵亦军之气。

行春令则蝗虫为败。

〈注〉“当蛰”者，出卯之气乘之也。

水泉咸竭。

〈注〉大火为旱。

民多疥疠。

〈注〉“疥疠”之病，《孚甲》之象。

季冬行秋令，则白露蚤降，介虫为妖。

〈注〉戌之气乘之也。九月初尚有白露，月中乃为霜

丑为鳖蟹

《四鄙入保》。

〈注〉畏兵，辟寒象。

行春令，则胎夭多伤。

〈注〉辰之气乘之也。夭，少长也。此月物甫萌芽，季春乃句者毕出，萌者尽达。胎夭多伤者，生气早至，不充其性。

国多固疾。

〈注〉“生不充性”，有久疾也。

命之曰“逆。”

〈注〉众害莫大于此。

行《夏令》，则水潦败国，时雪不降，冰冻消释。

〈注〉未之气乘之也，季夏大雨时行。